b'\n_START_ARTICLE_\nPila (tub de buit)\n_START_PARAGRAPH_\nEn les \xc3\xa8poques m\xc3\xa9s remotes de l\'electr\xc3\xb2nica, els dispositius que tenien v\xc3\xa0lvules termoi\xc3\xb2niques (com les r\xc3\xa0dios) eren alimentades mitjan\xc3\xa7ant  piles  el\xc3\xa8ctriques. Cada pila tenia una denominaci\xc3\xb3 diferent, depenent del tipus de v\xc3\xa0lvula termoi\xc3\xb2nica associada a l\'aparell._NEWLINE_Inicialment, l\'\xc3\xbanic dispositiu va ser un fanotr\xc3\xb3 amb un filament (c\xc3\xa0tode) i una placa (\xc3\xa0node). Arran de la direcci\xc3\xb3 del flux d\'electrons, aquests el\xc3\xa8ctrodes van ser identificats com "A" i "B", respectivament i, per tant, es refereix a les piles (Pila "A" i Pila "B"). M\xc3\xa9s tard, quan es va afegir la "reixeta de control" per crear el tub tr\xc3\xadode, es va designar, i les piles serien anomenades, com "C". La posterior addici\xc3\xb3 de nous elements interns per millorar el rendiment del tr\xc3\xadode, no requerien una ampliaci\xc3\xb3 d\'aquesta s\xc3\xa8rie de piles.\n_START_SECTION_\nPila A\n_START_PARAGRAPH_\nUna pila A, \xc3\xa9s una pila que s\'utilitzava per subministrar energia als filaments d\'una v\xc3\xa0lvula termoi\xc3\xb2nica. De vegades col\xc2\xb7loquialment s\'anomena "pila humida", encara que no hi ha ra\xc3\xb3 per dir-ho aix\xc3\xad, perqu\xc3\xa8 tamb\xc3\xa9 es pot utilitzar una pila seca per al mateix prop\xc3\xb2sit.\n_START_SECTION_\nPila B\n_START_PARAGRAPH_\nUna pila B, \xc3\xa9s una pila que era utilitzada per subministrar energia a la placa o \xc3\xa0node d\'una v\xc3\xa0lvula termoi\xc3\xb2nica. De vegades col\xc2\xb7loquialment s\'anomena "pila seca", encara que no hi ha ra\xc3\xb3 per dir-ho aix\xc3\xad, perqu\xc3\xa8 tamb\xc3\xa9 es pot utilitzar una pila humida per al mateix prop\xc3\xb2sit._NEWLINE_El filament principalment \xc3\xa9s una font de calor i, per tant, la pila A subministra un corrent el\xc3\xa8ctric significatiu i es descarrega r\xc3\xa0pidament. La pila B t\xc3\xa9 molta m\xc3\xa9s capacitat que una pila A. _NEWLINE_Les primeres piles B, amb brillants tubs emissors, eren de 120 V, per\xc3\xb2 aquestes varen esdevenir obsoletes de forma r\xc3\xa0pida a mesura que van ser substitu\xc3\xafdes amb altres models m\xc3\xa9s eficients que solien ser de 45 V, 67\xc2\xbd V, o 90 V.'